آوروپا بیرلیگی گلن آی چکیا-دا کئچیریله‌جک آوروپا بیرلیگی لیدئرلری‌نین ذیروه گؤروشونده تورکیه ده داخیل اولماقلا 17 اؤلکه‌نی لیدئرلر سویه‌سینده کئچیریله‌جک "آوروپا سیاسی بیرلیگی" توپلانتی‌سینا دعوت ائتمه‌یه حاضیرلاشیر.
آوروپا بیرلیگی-نین یوکسک روتبه‌لی رسمی‌سی‌نین وئردیگی معلوماتا گؤره، 6-7 اوکتبر تاریخ‌لرینده چکیانین ائو صاحیب‌لیگی ائدجگی غیری-رسمی آوروپا بیرلیگی لیدئرلر ایجلاسیندان اول "آوروپا سیاسی بیرلیگی" توپلانتی‌سی پلانلاشدیریلیر.
قئید اولونوب کی، توپلانتییا آوروپا بیرلیگی-نین 27 عضوو ایله یاناشی، تورکیه، باتی بالکان اؤلکه‌لری صربیستان، مونته نگرو، آلبانیا، قوزیی مقدونیه، کوزوو و بوسنیا و هرزگوینا، همچنین نروژ، لیختن اشتاین، سوئیس، اینگیلتره، ایسلاندیا، اوکراینا، گورجوستان، مولدووا، آذربایجان و ائرمنیستان لیدئرلر سویه‌سینده دعوت اولونا‌جاق.
ایجلاسدا موذاکیره اولونا‌جاق اساس مؤوضوع لار روسیانین اوکراینایا فوریه‌نین 24-ده باشلایان هوجومو، انرژی بحرانی، ایقلیم، تهلوکه‌سیزلیک و اقتصادیات اولا‌جاق.
آوروپا بیرلیگی رسمی‌لری آوروپا سیاسی بیرلیگینی هم آوروپا بیرلیگی، هم ده اوچونجو اؤلکه‌لره مخصوص "فراگیر بیر پروسه" کیمی تصویر ائدیر.
